Hugo Theorell

Axel Hugo Teodor Theorell (født 6. juli 1903 i Linköping, død 15. august 1982 i Stockholm) var en svensk biokjemiker og nobelprisvinner.

Hugo Theorell ble født i Linköping som sønn til militærlegen Thure Theorell og Armida Bill. Han studerte ved Katedralskolen i Linköping, og ble senere student ved Karolinska Institutet. Han var en av Gösta Mittag-Lefflers studenter, og dette ga ham muligheten til å studere ved Institut Pasteur i Paris samt hos Walther Nernst i Berlin. Disse studieoppholdene skaffet ham nye, gode kontakter. Han tok doktorgrad i fysiologisk kjemi ved Karolinska institutet i 1930, med en avhandlinger om lipoidene i blodet. I en periode jobbet han som Rockefellerstipendiat for Otto Heinrich Warburg. 

I årene 1932–36 hadde han tjeneste som laborator ved Uppsala universitet, og ble utnevnt til professor og direktør for Nobelinstituttets biokjemiske avdeling i 1937. I 1959 ble han professor i biokjemi ved Karolinska institutet og emeritus i 1970.

I sin forskning jobbet Theorell med enzymkjemi samt med å utvikle antibiotika for tuberkulose, det siste sammen med Hans Davide. Han var spesielt fremtredende med sin forskning på aerob respirasjonsfermentering, forbrenning av alkohol i leveren og myoglobin.

Theorell ble i 1942 valgt inn i Kungliga Vetenskapsakademien som akademimedlem nummer 898.

I 1955 ble han tildelt Nobelprisen i fysiologi eller medisin for sine råd om oksiderende enzymer

Han var gift med konsertpianisten Margit Alenius, og sammen fikk de barna Töres Theorell, Klas Theorell og Henning Theorell. Ved siden av sin vitenskapelige gjerning var Theorell også fiolinist. Han var i slekt med justisombudsmannen Sven Lorens Theorell.

Referanser

Kilder 
 Pehr Henrik Törngren, artikkel i Svenska Män och Kvinnor Del 7, Albert Bonniers forlag Stockholm 1954
 Vem är det 1961
 Hans son, Klas Theorell

Eksterne lenker 

 Theorell får sin nobelpris på svt.se
 Intervju med Theorell på svt.se

Svenske kjemikere
Svenske biologer
Svenske professorer
Svenske nobelprisvinnere
Nobelprisvinnere (fysiologi eller medisin)
Personer fra Linköping
Medlemmer av Kungliga Ingenjörsvetenskapsakademien
Fødsler i 1903
Dødsfall i 1982